2. számú melléklet: Interaktív feladatlap

1. Szabó Magda költőként kezdte a pályafutását. Lépj a [link](http://coppelia.blog.hu/2010/11/26/szabo_magda_pocsolya)re és olvasd el egyik versét! Melyik évszakban játszódik a vers? Az évszak második betűjét jegyezd fel!
2. Ha erre a [hivatkozásra](http://www.mora.hu/sorozat/szabo-magda-gyerekkonyvei) kattintasz, Szabó Magda gyermekeknek írt könyveit láthatod. Kattints arra a könyvre, melynek címében egy szín szerepel! Olvasd el figyelmesen az ismertetőjét! Milyen képességet fedez fel magában Valentin? (Fontos: nem az a kérdés, hogy mi ez a képesség!) A válasz egy melléknév, ennek második betűje lesz a megfejtés második betűje!
3. [Itt](https://pim.hu/hu/dia/dia-tagjai/szabo-magda) a Petőfi Irodalmi Múzeum Digitális Irodalmi Akadémia aloldalát találod. A jobb oldali menüben keresd meg annak a református költőnek a nevét, akinek 2017-ben a 200. születésnapját ünnepeltük! Kattints a linkre! Keresd meg, és olvasd el, ennek a költőnek melyik verséről ír Szabó Magda ebben a részletben! A cím második szavának első betűje a megfejtés harmadik betűje!
4. 2017. október 4-én avatták fel ünnepélyesen a debreceni Dóczy Gimnázium udvarán a [Szabó Magda Emlékházat](http://szabomagda.drk.hu/). Görgess le az oldalon a 3D-s bemutatóig, nézz körül az emlékházban! Az édesanya szobájában, a falon olvasható egy idézet az Ókút című regényből. Az idézet utolsó betűje a megfejtés negyedik betűje!

1. A Petőfi Irodalmi Múzeum [honlapján](https://pim.hu/) megnézheted, hogy milyen témájú tárlatok tekinthetők meg az intézményben. Mi a mottója a Szabó Magda- kiállításnak? A megfejtés ötödik betűje az a mássalhangzó, amelyik legtöbbször fordul elő a mottóul szolgáló mondatban!
2. Szabó Magda legismertebb regénye az Abigél, melyből filmet is forgattak. Keresd meg az interneten, ki játszotta a főszereplőt, Vitay Georginát! A színésznő keresztnevének első betűje a megfejtés hatodik betűje!
3. Kattints erre a linkre: <http://bit.ly/Rqmg5U> , és hallgasd meg! Mi a címe ennek a zongoradarabnak? Írd be a keresőbe ezt a címet és Szabó Magda nevét! Keresd meg Legeza Ilona könyvismertetőjét, és olvasd el! A szövegben szereplő idézet egy összetett mondat, a megfejtés hetedik betűje a két tagmondat között álló kötőszó.
4. Ezen a [honlapon](http://mek.oszk.hu/kiallitas/szabomagda/html/eletrajz.html) egy virtuális kiállítást láthatsz Szabó Magdáról. Itt megtudhatod, hogy drámákat is írt. Kattints a „Kiállítás” fülre, majd ott keresd meg, hogy mely drámáit mutatták be Debrecenben! Az 1977-ben bemutatott dráma utolsó szava lesz a keresett szó utolsó három betűje!

Olvasd össze a betűket! A kapott szó egy Szabó Magda-regény címe.